Mahalliy Expera kompaniyasi temir yo‘l tizimini raqamli transformatsiyalash bo‘yicha yechimlarni taqdim etdi

17—19-sentabr kunlari Toshkentda Hamdo‘stlik davlatlarining temir yo‘l transportini axborotlashtirish bo‘yicha mutaxassislar Komissiyasining 65-yig‘ilishi bo‘lib o‘tdi. Unda MDH va O‘zbekistonning 10 ta temir yo‘l ma’muriyati ishtirok etdi. Tadbir doirasida Expera va Suntronix kompaniyalarining birlashmasi temir yo‘l sanoatini raqamli o‘zgartirish bo‘yicha o‘z qarashlarini bayon qildi.
Temir yo‘l transportini axborotlashtirish bo‘yicha mutaxassislar komissiyasining yig‘ilishi har yili o‘tkaziladigan, yetakchi IT mutaxassislarini birlashtiradigan tadbir bo‘lib, uning davomida axborot tizimlarining ishlashi, ularning Hamdo‘stlik davlatlarining yagona axborot sohasidagi integratsiyasi va o‘zaro bog‘liqligi ko‘rib chiqiladi. Bu yili yig‘ilishning 65 yilligi munosabati bilan u 20 yil ichida ilk bor O‘zbekiston Respublikasida o‘tkazildi. Komissiya yig‘ilishida kengash direksiyasi rahbarligida Ozarbayjon, Armaniston, Belarus, Qozog‘iston, Qirg‘iziston, Moldova respublikasi, Rossiya, Tojikiston, Turkmaniston, Ukraina, Gruziya, Latviya, Litva va Estoniya kabi davlatlarning temir yo‘l ma’muriyatlari vakillari ishtirok etdi.
Ushbu tadbir Expera (O‘zbekiston) va Suntronix (Singapur) kompaniyalar birlashmasi yordamida bo‘lib o‘tdi. Birlashma tijorat va davlat tashkilotlari uchun kompleks axborot tizimlarini yaratishga ixtisoslashgan. Birlashma a’zolari O‘zbekiston va undan tashqaridagi korxonalarni raqamli transformatsiyalash, to‘liq tizimli loyihalarni amalga oshirishdan boshlab IT tizimlarini joriy qilish va undan keyingi xizmat ko‘rsatishgacha bo‘lgan katta tajribaga ega. Birlashma ishtirokidagi ish davomida O‘zbekistondagi 50 dan ortiq kompaniyalar uchun 300 ga yaqin muvaffaqiyatli loyihalar amalga oshirildi. Birlashma Rossiyadagi sheriklari bilan hamkorlikda temir yo‘l kompaniyalarini raqamli transformatsiyalash bo‘yicha yechimlarning namunalarini taqdim etdi:
Tadbir ishtirokchilari mazkur yechimlarga qiziqish bildirdi va birlashma tomonidan tijorat, texnologik va texnik sohalarni axborotlashtirish va raqamlashtirish sohasida taklif etilayotgan ishlanmalar temir yo‘l sanoatining bir qator bo‘limlari ishini sezilarli darajada optimallashtirishi mumkinligini ta’kidladi.
Tadbir yakunlariga ko‘ra, Expera loyihalari menejeri O‘zbekistonda IT sohasining rivojlanishidagi sezilarli ijobiy tendensiyani, davlat va xususiy tashkilotlarning raqamli transformatsiyalash bo‘yicha muloqotga ochiqligi va tayyorligini ta’kidlab o‘tdi.
Sayt: https://www.expera.uz/
Facebook
LinkedIn